Bussjåføren i politiavhør i dag: Oppdaget ikke røyk før han kjørte inn i tunnelen
Den svenske bussjåføren ble i dag formiddag avhørt på sykehuset på Voss av to lensmannsbetjenter fra Voss lensmannskontor. En yrkessjåfør har uttalt til NRK at han så hvit damp – og senere blå røyk - bak bussen før den kjørte inn i Gudvangatunnelen. Ifølge vitnet forsøkte han å stoppe bussen ved å blinke med lysene.Sjåføren har imidlertid forklart i avhør at han ikke fikk noe forvarsel om at noe kunne være galt før han måtte stoppe og evakuere bussen nær fire hundre meter inne i tunnelen. – Han har forklart at han ikke observerte røyk, eller andre indikasjoner på brann, før han kom inn i tunnelen, sier politiførstebetjent Bjørn Inge Aarsand ved Voss lensmannskontor til VG. Reiselederen for de 32 kinesiske turistene som var passasjerer i ulykkesbussen, sa tirsdag til VG at han reagerte på at en lampe plutselig begynte å lyse rødt, og at han da spurte sjåføren om noe var galt. Ifølge reiselederen så sjåføren i speilet at det kom røyk bak fra bussen. Han stoppet deretter bussen og satte i gang evakuering. Les også: Fire alvorlig skadet etter brannen i Gudvangatunnelen – Det jeg kan si er at sjåførens forklaring samsvarer med det andre vitner som var i bussen har forklart, sier Aarsand.Aarsand sier at sjåføren ble avhørt på sykehuset i rundt en time. – Han var orientert og sliten, og preget av hendelsene i går. Etter det VG får opplyst, kommer en representant fra busselskapet i Sverige til Voss i kveld for å bistå mannen med hjemreisen til Sverige. Førerkortet til sjåføren er ikke beslaglagt, opplyser politifullmektig Guro Enger ved Sogn og Fjordane politidistrikt til VG. En av de fem personene som ble innlagt på sykehus i Voss etter brannen, er utskrevet, opplyser sykehusdirektør Rolf Abrahamsen til VG.Lin Yuneshewg (16) var ombord bussen da det startet å brenne. Hun forteller at hun var redd under seansen. – Vi hørte noen skrike «brann», og så løp vi alle ut av bussen. Men det var for langt til åpningen, så heldigvis kom en bilfører og hentet oss og kjørte oss ut, sier hun. Olav (53) ble dagens helt: Reddet et busslass med kinesiske turister Den snarrådige bilføreren var 53 år gamle Olav Hylland. Han holdt hodet iskaldt da han så den brennende bussen, og maktet å stue de 32 kinesiske bussturistene inn i varebilen sin av type Mercedes Sprinter, for så å kjøre ut av tunnelen på Flåm-siden. – Hvordan alle disse kom seg inn i en varebil, det vet jeg ikke. Men de var veldig gode til å stue seg sammen, sa han lattermildt til VGTV tirsdag kveld, da turistene sto i kø for å takke redningsmannen deres. – Det er litt rørende, det må jeg si, sa hovedpersonen selv om oppmerksomheten fra turistene.Statens Vegvesen opplyser i en pressemelding klokken 17.30 at Gudvangatunnelen kan holdes stengt i seks uker, like lang tid tunnelen ble stengt forrige gang den brant. – For to år siden var tunnelen stengt i seks uker etter brannen da, og vi må forberede oss på at det kan ta like lang tid denne gangen, sier regionvegsjef Helge Eidsnes i Statens vegvesen. Han legger til at det trengs tid for å få bedre oversikt over skadeomfanget og på å fastslå nøyaktig hvor lenge tunnelen holdes stengt.
Sjåføren av bussen som begynte å brenne i Gudvangatunnelen tirsdag, har forklart at han ikke oppdaget røyk fra kjøretøyet før han kjørte inn i tunnelen. Gudvangatunnelen tirsdag, har forklart at han ikke oppdaget røyk fra kjøretøyet før han kjørte inn i tunnelen.